เทพพิทักษ์จอมยุ่ง เนียลโกะ

เทพพิทักษ์จอมยุ่ง เนียลโกะ เป็นนิยายไลต์โนเวล จากประเทศญี่ปุ่น เนื้อเรื่องโดย มันตะ ไอโซระ วาดภาพประกอบโดย โคอิน ตีพิมพ์โดยสำนักพิมพ์จีเอบุงโกะ ปัจจุบันมีการเผยแพร่แล้วทั้งหมด 8 เล่ม ลิขสิทธิ์ในประเทศไทยเป็นของรักพิมพ์ พับลิชชิ่ง เทพพิทักษ์จอมยุ่ง เนียลโกะ เป็นเรื่องที่ได้รางวัล GAบุงโกะไทโช ครั้งที่1 และGAแม็กกาซีนก็ได้เริ่มตีพิมพ์เรื่องนี้ตั้งแต่ฉบับที่2 เนื้อหาของเรื่องนั้นเป็นแนวตลกแบบตลกเจ็บตัว(slapstick)ผสมกับเลิฟคอมมีดี โดยหลักๆแล้วจะล้อเลียนงานประพันธ์ชุดตำนานคธูลู แต่ก็มีผสมส่วนที่ล้อเลียนอนิเมะหรือมังงะอย่างโจโจ้ ล่าข้ามศตวรรษและโทคุซัทสึโดยเฉพาะมาสค์ไรเดอร์เดนโอและมาสค์ไรเดอร์ดีเคดเพื่อให้เป็นเอกลักษณ์มากขึ้น โดยในประเทศไทย ฉบับอนิเมะทั้ง 2 ภาค TIGA เป็นผู้ถือลิขสิทธิ์
เนื้อเรื่อง.
มาฮิโระ ยาซากะ นักเรียนธรรมดาได้พบกับสาวน้อยลึกลับซึ่งช่วยเขาจากสัตว์ประหลาดในยามราตรี สาวน้อยคนนั้นอ้างว่าตนคือเนียร์ลาโธเทปและเธอมาเพื่อคุ้มครองมาฮิโระจากเหล่ามนุษย์ต่างดาวที่จ้องเล่นงานเขาอยู่ จึงต้องเข้ามาอาศัยในบ้านของมาฮิโระ อย่างเต็มใจ รวมไปถึงเหล่า คทุกกา และฮัสเทอร์
 พากย์เสียงโดย - คานะ อะสึมิ
 เด็กสาวผมเงิน เป็นตัวเอกของเรื่อง มีนิสัยป่าเถื่อนและโหดร้ายเป็นจุดเด่น เธอเป็นสมาชิกของสหพันธ์อวกาศ องค์กรคุ้มครองดาวเคราะห์ ทำหน้าที่คุ้มครองมาฮิโระจากมนุษย์ต่างดาว ชอบอนิเมะและเกมของมนุษย์โลกมากโดยเฉพาะมังงะจนเรียกได้ว่าเป็นโอตาคุ นอกจากนั้นยังมีความรู้ไร้สาระเกี่ยวกับภาพยนตร์เก่าๆเป็นอย่างดีอีกด้วย
 อาศัยอยู่กับมาฮิโระและไปโรงเรียนเดียวกันโดยใช้ชื่อปลอมว่าเนียร์ลาโธเทป ยาซากะ เธอเลือกที่จะมาคุ้มครองมาฮิโระเองโดยให้เหตุผลว่าเป็นรักแรกพบ
 เนื่องจากเป็นชาวเผ่าเนียร์ลาโธเทปจึงสามารถแปลงร่างเป็นฟุลฟอร์ซฟอร์มที่คล้ายกับฮีโร่ในโทคุซัทสึเพื่อต่อสู้กับศัตรูได้ เธอยังเป็นผู้เชี่ยวชาญศิลปะการต่อสู้แบบมนุษย์ต่างดาวอีกด้วย (ท่าถนัดก็คิอ ขว้างระเบิดมือ) บางครั้งจะใช้อาวุธคล้ายกับชะแลง ในตำนานคธูลูนั้น ไนอาลาโธเทปเป็นเทพที่มีร่างแปลงมากมาย แต่ในเรื่องนี้ ชื่อเนียร์ลาโธเทปเป็นชื่อของเผ่ามนุษย์ต่างดาวและไนอาลาโธเทปในตำนานคธูลูก็เป็นคนละคนกับเนียลโกะ
 พากย์เสียงโดย - เอริ คิทามุระ
 นักเรียนมัธยมปลายชาวโลกที่ถูกเนียลโกะและองค์การร้ายของมนุษย์ต่างดาวหมายตาไว้ มาฮิโระนั้นเป็นแฟนของเรื่องชุดตำนานคธูลู จึงมีบ่อยครั้งที่รู้สึกผิดคาดเมื่อพบว่าอะไรๆมันต่างจากที่รู้มา เนื่องจากพ่อแม่มักไปฉลองครบรอบวันแต่งงานกันครั้งละนานๆทำให้ต้องอยู่คนเดียวบ่อย จึงเก่งงานบ้านโดยเฉพาะการทำอาหาร
 แม้ว่าส่วนใหญ่แล้วจะช่วยตัวเองไม่ได้ แต่จริงๆแล้วเขาสามารถกำหราบเนียลโกะกับคูโกะได้อยู่หมัดด้วยการใช้ส้อมจิ้ม จริงๆแล้วเขาก็ชอบเนียลโกะอยู่แต่มักแสดงออกแบบซึนเดเระ หลังจากที่มีฮัสตะเพิ่มมาอีกคน มาฮิโระก็เริ่มรู้สึกว่าตัวเองชินกับการที่ต้องใช้ชีวิตอยู่กับมนุษย์ต่างดาวแล้ว แม้ว่าจะยังอยากกลับไปหาชีวิตที่สงบแบบเดิมอยู่
 พากษ์เสียงโดย - มิยุ มัทสึกิ
 มนุษย์ต่างดาวเผ่าคทุกกา เป็นเด็กหญิงที่มีเปลวไฟคล้ายกับเครื่องประดับ ท่าทางนิ่งเฉย หน้าตาย เรียกมาฮิโระว่า "เด็กหนุ่ม"
 เป็นเพื่อนสมัยอนุบาลที่มีความรักแบบยูริกับเนียลโกะ มีพฤติกรรมแบบยานเดเระและเป็นมาโซคิสม์ สมัยเด็กทะเลาะกับเนียลโกะบ่อยๆเพื่อเรียกความสนใจ แต่หลังจากที่จบชั้นประถมแล้วก็แยกกันไปคนละทาง ซึ่งคูโกะจบการศึกษาและใช้ชีวิตเรื่อยเปื่อยพวกนีท เมื่อทราบว่าเนียลโกะมาที่โลก เธอก็ได้ร่วมมือกับองค์การร้ายของนอเดนส์เพื่อจะได้พบเนียลโกะอีก แต่หลังจากที่ได้ลุงที่อยู่ในองค์กรคุ้มครองดาวเคราะห์ช่วยไว้ก็กลายเป็นผู้คุ้มครองที่อาศัยอยู่บ้านยาซากะไปอีกคน โดยใช้ชื่อปลอมว่าคทุกกา ยาซากะ
 เธอมีเพื่อนที่เป็นนีทด้วยกันทางเกมออนไลน์เป็นจำนวนมากและเป็นผู้ใช้วิชาศิลปะการต่อสู้แบบมนุษย์ต่างดาวเหมือนกับเนียลโกะ (ท่าถนัดเป็นการโจมตีจากรอบทิศทาง (all-range attack) คล้ายกับหุ่นยนต์บางรุ่นในกันดั้ม) มีความสามารถที่เรียกว่าครอสไฟเออร์ซีเควนซ์ซึ่งใช้เปลี่ยนสภาพแวดล้อมให้เป็นแบบดาวโฟมัลฮอตที่เป็นบ้านเกิดของเธอได้ นอกจากนั้นคูโกะยังจะแข็งแกร่งขึ้นทุกครั้งที่ฟื้นจากอาการบาดเจ็บสาหัส
 ตอนแรกนั้นเห็นมาฮิโระเป็นศัตรูความรักถึงขั้นคิดจะฆ่าแต่หลังจากอยู่ด้วยกันแล้วก็ชอบแบบเพื่อน จนกระทั่งทางบ้านที่ดาวโฟมัลฮอตตามตัวกลับไปให้แต่งงานกับคนที่หมั้นหมายไว้ เธอจึงให้มาฮิโระเล่นละครแกล้งทำตัวเป็นคนรัก และเหตุการคราวนี้ก็ทำให้เธอเริ่มชอบเขาแบบหนุ่มสาวบ้าง
 พากษ์เสียงโดย - ริเอะ คุกิมิยะ, โทโมคาสึ เซกิ (ร่างราชาอาภรณ์เหลือง)
 มนุษย์ต่างดาวเผ่าฮัสเทอร์และเป็นมนุษย์ต่างดาวคนที่สามที่มาอาศัยอยู่ที่บ้านยาซากะ หน้าตาเหมือนเด็กผู้หญิงแต่จริงๆแล้วเป็นเพศชาย เคยเรียนอยู่โรงเรียนเดียวกับพวกเนียลโกะ นิสัยขี้อาย เวลากินอาหารจะใช้สองมือจับเหมือนกระรอก มีผมสีทองและแต่งกายด้วยชุดสีเหลือง
 ชาวเผ่าฮัสเทอร์มีความสามารถในการควบคุมลม และฮัสตะก็สามารถใช้สร้างสายฟ้าและน้ำแข็งได้ด้วย ทำให้มีพลังในการต่อสู้สูงมาก เมื่อเอาจริงแล้วฮัสตะก็จะแปลงร่างเป็นโหมดราชาอาภรณ์เหลือง หรือ ไซโคลนเอฟเฟคท์ ซึ่งมีพลังในการต่อสู้เทียบได้กับเนียลโกะและคูโกะรวมกันเลยทีเดียว แต่เพราะใช้แล้วน้ำหนักจะเพิ่มเลยไม่อยากแปลงร่างนัก
 จริงๆแล้วเป็นทายาทของผู้ผลิตฮาร์ดแวร์วิดีโอเกมอวกาศ คารโคซาคอมพิวเตอร์เอ็นเตอร์เทนเมนต์ (CCE) หลังจากมาอยู่ที่บ้านยาซากะแล้วก็ใช้ชื่อปลอมว่า ฮัสตะ ยาซากะ แม้จะเป็นผู้ชายแต่ประกาศตนว่ารักมาฮิโระอย่างชัดเจนเลยทีเดียว
 พากษ์เสียงโดย - โทโมโกะ คาเนดะ (ดราม่าซีดี), ซะโตะมิ อะระอิ (ภาคโทรทัศน์ พ.ศ. 2555)
 สัตว์เลี้ยงแคปซูลของเนียลโกะ เป็นตัวแชนแทค หลังการต่อสู้กับไนท์กอนท์แล้วก็สูญเสียพลังไปจนตัวหดลงเหลือนิดเดียวและกลายเป็นสัตว์เลี้ยงของบ้านยาซากะไป สามารถแปลงร่างเป็นยานอวกาศหรือมอเตอร์ไซค์ "มาชีนแชนแทคเกอร์" ได้ อาหารโปรดคือแครอท เวลาแปลงร่างเป็นมนุษย์จะเป็นเด็กหญิงผมสีน้ำเงิน
 พากย์เสียงโดย - โยโกะ ฮิคาสะ (ดราม่าซีดี), โอสึโบะ ยูกะ (ภาคโทรทัศน์ พ.ศ. 2555)
 เพื่อนร่วมชั้นหญิงของมาฮิโระ มีฉายาว่า"ลำโพงเดินได้"เพราะเป็นนักแพร่ข่าวลือตัวยง เคยถูกอิซุกะสลับร่างไปเพื่อหาทางหยุดอิซุรุกิ มีความสามารถในการหาของแปลกๆสารพัด แท้จริงแล้วเธอเองก็แอบชอบมาฮิโระอยู่ แต่เมื่อพบกับเนียลโกะที่ประกาศตัวอย่างชัดเจนกว่ามากทำให้เธอไม่ได้แสดงออกอะไร เนียลโกะมักจะปรึกษาเธอเรื่องความรัก ซึ่งทามาโอะก็มักยุให้เป็นฝ่ายรุกแบบเต็มที่เหมือนเป็นการขัดขวางกลายๆ
 พากษ์เสียงโดย - คิคุโกะ อิโนอุเอะ (ดราม่าซีดี), อะยะ ฮิซะกะวะ (ภาคโทรทัศน์ พ.ศ. 2555)
 แม่ของมาฮิโระ ไม่ทราบอายุ แต่ดูสาวมากสำหรับคนที่มีลูกเป็นนักเรียนมัทยมปลายแล้ว
 แท้จริงแล้วเธอเป็นนักล่าสัตว์ประหลาดที่ออกไปทำงานทุกปีในวาระคล้ายวันแต่งงาน ชอบเล่นวิดีโอเกมและมักซื้อเครื่องเกมรุ่นเก่ากลับมาฝากลูกชายเสมอ ความสามารถในการใช้ส้อมเป็นอาวุธของมาฮิโระนั้นก็ได้มาจากแม่นี่เอง
 พากย์เสียงโดย - มาริโกะ โคดะ
 ชาวเผ่าคธูลิ เป็นนักพัฒนาเกมของบริษัทรุลูเยห์แลนด์ มีผมเหมือนหนวดหมึกและเกลียดชังชาวเผ่าฮัสเทอร์มาก
 หลังจากถูกบริษัทไล่ออกก็ได้เปิดแผงขายทาโกะยากิระหว่างทางไปโรงเรียนของมาฮิโระ รวมทั้งยังรับงานแสดงเป็นสาวน้อยเวทมนตร์ด้วย
ตัวละคร.
ตัวละครหลัก.
ในผลงานอีกเรื่องของมันตะ ไอโซระ มิยะมะซันจิ โนะ เบลทีนนั้น เนียลโกะกับมาฮิโระมีบทบาทเล็กๆในฐานะผู้ร่วมสนุกในรายการวิทยุ โดยเนียลโกะใช้นามปากกาว่า "ครอว์ลิงเคออส " ส่วนมาฮิโระใช้ว่า "G-838" และโยริโกะก็ปรากฏตัวเป็น "รุ่นพี่โยริโยริ" ที่มหาวิทยาลัย
 พากย์เสียงโดย - บิน ชิมาดะ
 หัวหน้าของเหล่าไนท์กอนท์และเป็นคนที่หมายตามาฮิโระอยู่ เป็นชาวเผ่านอเดนส์ซึ่งปกติแล้วจะเป็นมิตรกับมนุษย์ แต่ตัวนี้เนียลโกะบอกว่าเป็นพวกไม่รักดี
 นอเดนส์นั้นจ้องจะลักพาตัวมาฮิโระ เนื่องจากโปรดิวเซอร์ละครของอุบโบซาธลาเน็ตเวิร์คต้องการสนองความนิยมของหนังสือการ์ตูนแนวบอยเลิฟของโลกและต้องการตัวมาฮิโระไปร่วมแสดงด้วย
 จริงๆแล้วดูเหมือนว่านอเดนส์จะเป็นแค่สมาชิกชั้นล่างขององค์การร้ายนี้เท่านั้น
 พากย์เสียงโดย - ไดสุเกะ ฮิราคาวะ (ดราม่าซีดี), ทะเกะชิ คุซะโอะ (ภาคโทรทัศน์ พ.ศ. 2555)
 ชาวเผ่าเนียร์ลาโธเทปอีกคน เป็นพี่ชายของเนียลโกะ เป็นคนที่มีผลการเรียนย่ำแย่ผิดกับน้องสาวจนกระทั่งหนีออกจากบ้านไป (ซึ่งเป็นผลมาจากที่เคยถูกเนียลโกะฟาดลูกบอลใส่ตอนเล่นเกทบอลอวกาศ) เขากลับมาต่อสู้กับเนียลโกะเพื่อจะพิสูจน์ว่าตัวเองเหนือกว่าเนียลโกะแล้วหลังจากฝึกฝนอย่างหนักจนสามารถแปลงร่างเป็นฟุลฟอร์ซฟอร์มได้ ในที่สุดก็ถูกจับกุมไป
 มนุษย์ต่างดาวเผ่ายิธเธียนจากอนาคต ใช้วิทยาการสลับร่างกับมนุษย์โลกเพื่อยึดอุตสาหกรรมบันเทิง ใช้ร่างของโยอิจิเป็นตัวประกัน แต่ก็หันมาช่วยพวกเนียลโกะเมื่อทราบว่าจริงๆแล้วหัวหน้าของตนเป็นพวกไชลด์การ์ด
 คนขององค์กร "ไชลด์การ์ด" และเป็นหัวหน้าของอิสึรุกิจากอนาคตและคิดทำลายโลกเนื่องจากวัฒนธรรมความบันเทิงของโลกนั้นขัดกับกฎหมายคุ้มครองเยาวชนแห่งอวกาศในอนาคต
 พากย์เสียงโดย - ทากามาสะ โอฮาชิ (ลอยกอร์), โอโทชิ อิมารุโอกะ (ชาร์)
 มนุษย์ต่างดาวฝาแฝดจากดาวชาร์ เป็นสมาชิกขององค์กรพิทักษ์สัตว์ "สเปซทินดาลอส" ที่โจมตีหอสมุดโบราณเซลาเอโนเพื่อชิงสมุดบันทึกแห่งเทพมาร ลอยกอร์นั้นมีความสามารถในการยืดร่างกายของตนเอง ส่วนชาร์สามารถแยกร่างเป็นส่วนๆได้ ทั้งคู่ยังสามารถรวมร่างกันเป็นZลอยกอร์ได้
 พากย์เสียงโดย - ซาโตชิ โบ
 วานรยักษ์ที่Zลอยกอร์ใช้สมุดบันทึกแห่งเทพมารเรียกออกมา เวลาโกรธนั้นขนจะเปลี่ยนเป็นสีทองและแข็งแกร่งขึ้น
 พากย์เสียงโดย - นาคาตะ โจจิ
 ตัวละครเฉพาะในภาคอนิเมะพ.ศ. 2555 เป็นสัตว์ประหลาดสายพันธุ์ลอยกอร์และคนรับใช้ของกุทาทัน มีแผนการยึดครองเอโรเกะทั้งหมดในโลกนี้
 พากย์เสียงโดย - โยชิฮิซะ คาวาฮาระ (ดราม่าซีดี), วาตารุ ฮาตะโนะ (ภาคโทรทัศน์ พ.ศ. 2555)
 เพื่อนร่วมชั้นและหัวหน้าห้องที่สนิทกับมาฮิโระ นิสัยสุภาพเรียบร้อย สวมแว่น เคยถูกอิซุรุกิสลับร่างไปเพื่อใช้เป็นตัวประกัน
 พากย์เสียงโดย - ซะโตะมิ อะระอิ
 มนุษย์ต่างดาวเผ่ายิธเธียนอีกคนที่พยายามหยุดอิสึรุกิ โดยตอนแรกจะสลับร่างกับเนียลโกะ แต่กลับกลายเป็นว่าทำให้เนียลโกะสลับร่างกับมาฮิโระไปแทน ตอนอยู่บนโลกนั้นใช้ร่างของทามาโอะ นิสัยซุ่มซ่ามและท่าดีทีเหลว
 พากย์เสียงโดย - อาซึสะ คาตาโอกะ
 มนุษย์ต่างดาวเผ่าแอทลัค นาชา เป็นเพื่อนสมัยเรียนมัทยมของเนียลโกะ ดำรงตำแหน่งประธานบริษัทผลิตเครื่องนุ่งห่มแห่งอวกาศ ผมยาว มักแต่งกายด้วยชุดกิโมโนที่เป็นลายใยแมงมุม ท่าทางเรียบร้อยแต่จริงๆแล้วเป็นพวกทะลึ่งเข้าขั้นลามกเลยทีเดียว
 พากย์เสียงโดย - ซายูริ ฮาระ
 ตัวละครเฉพาะในภาคโทรทัศน์ พ.ศ. 2554 เนียลเอะเป็นชาวเผ่าเนียร์ลาโธเทปอีกคนและเป็นเพื่อนสมัยเรียนมัทยมของเนียลโกะ มีจุดเด่นที่สวมแว่นและถือไม้เบสบอลเสมอ มีนิสัยคิดเองเออเอง
 พากย์เสียงโดย - เรียวกะ ยูซึกิ
 ลูกพี่ลูกน้องของคูโกะ มีพฤติกรรมแบบซิสคอน เคยเรียนหนังสือชั้นปีเดียวกับลูฮี
 ตัวละครเฉพาะในภาคการ์ตูนสี่ช่อง เป็นไนท์กอนท์ที่กลายร่างเป็นเด็กผู้หญิงและติดอยู่บนโลกหลังจากที่นอเดนส์พ่ายแพ้ไปแล้ว
 พากย์เสียงโดย - ชิโอริ มิคามิ
 ตัวละครเฉพาะในภาคโทรทัศน์พ.ศ. 2555 เป็นเด็กหญิงจากดาวกาทาโนทอ
 พากย์เสียงโดย - ซากิ ยามาคิตะ
 ตัวละครเฉพาะในภาค W เป็นมนุษย์ดาวอูทุล-เฮเออร์ เป็นหนึ่งในเซอเคิลจตุรเทพที่เขียนโดจินชิแนวยาโออิซึ่งมีมาฮิโระเป็นตัวเอก และยังเป็นสมาชิกคนหนึ่งของกลุ่มเมดคอสเพลย์ "หน่วยพริตตีพริตตีเบลเมด"อีกด้วย
อนิเมะ.
เรื่องนี้เคยมีอนิเมะแฟลชสั้นๆโดยใช้ชื่อว่า ไฮโยเระ! เนียลอะนิ มีความยาวทั้งหมด 9 ตอน และฉบับความยาว11ตอนสำหรับฉายทางโทรทัศน์ โดยใช้ชื่อว่า ไฮโยรุ! เนียลอะนิ รีเมมเบอร์ มาย เลิฟ(คราฟท์เซนเซย์) ("這いよる! ニャルアニ リメンバー・マイ・ラブ（クラフト先生)") ซึ่งเริ่มฉายในวันที่10 ธันวาคม พ.ศ. 2553 ทางช่อง BS11 โดยตอนจบซึ่งเป็นตอนที่ 12นั้นไม่ได้ฉายทางโทรทัศน์
ในเดือนตุลาคม พ.ศ. 2554 ได้สร้างภาคใหม่อีกครั้งโดยซีเบค โดยครั้งนี้เป็นเนื้อเรื่องเดียวกับภาคไลต์โนเวลและฉายทางโทรทัศน์ตั้งแต่วันที่ 10 เมษายน พ.ศ. 2555 ถึง วันที่ 25 มิถุนายน ของปีเดียวกัน ความยาวทั้งหมด 12 ตอน และในวันที่ 8 เมษายน พ.ศ. 2556 ก็ได้เริ่มฉายภาคใหม่คือ ไฮโยเระ! เนียลโกะซัง W
ดราม่าซีดี.
ดราม่าซีดีของเรื่องนี้จัดจำหน่ายโดยHOBiRECORDS ปัจจุบันออกมาแล้วทั้งหมด 4 ตอน
มังงะ.
ภาคมังงะของเรื่องนี้เริ่มตีพิมพ์ในนิตยสารมิราเคิลจั๊มป์ ฉบับที่ 3 (พฤษภาคม พ.ศ. 2554) วาดโดยเคย์ อาคาชิกิ และภาคการ์ตูนสี่ช่องชื่อ "ไฮโยเระ! ซูเปอร์เนียลโกะจังไทม์" ซึ่งลงตีพิมพ์ใน FlexComix บลัดตั้งแต่ฉบับเดือนตุลาคม。